Die Pos | Motoring | Dit laat ’n mens na die goeie ou dae verlang
03 June 2016 l Paul Smith l Views: 131 l 21 months ago
Ek kan mos nou nie ’n winskopie uitlos nie.
Juis daarom verwyl ek ure op Olx se webwerf om te kyk of ’n desperate persoon nie dalk vinnig en goedkoop van iets duurs ontslae wil raak nie. Die eerste ding wat ’n nuweling op Olx sal byval, is die spelling van party adverteerders. Hul taalgebruik herinner my aan iemand met ’n mullet uit die tagtigs.
Maar soms maak iemand ’n verwysing wat my dadelik terugvoer na die gloriedae toe laaities met stove pipes die paaie tussen munisipale huise op hulle fifties regeer het. Ons gewone sterflinge met dikwiele het met bewondering aan die cool ouens se lippe gehang as hulle ons in die fietsloods van hulle powerbands vertel het.
As jou sussie die regte ouens geken het, kon hulle die volgende Saterdag vir jou RZ50 of MBX ook ’n powerband insit. Dit was asof hierdie powerbands die gewone fifty in ’n monster sou verander en ek het dit altyd voorgestel as ’n breë waaierband-tipe rek wat, as hy eers op spoed draai, die perdekrag in emmermate lewer.
Nou sien ek daar is nog steeds mense wat gebruikte motorfietse met “powerbands” adverteer. So al asof ’n mens een by Midas kan koop en insit.
’n Powerband verwys na die strek van revolusies waar ’n motor die meeste krag produseer. Elke binnebrandenjin het dus ’n powerband en dit is tipies die band van omwentelinge tussen die rewolusies waarby die meeste wringkrag en ook die meeste krag produseer word.
Louis Struwig • 21 months ago
Het ook 'n swart MB50 gehad met "full fearing" Honda het hom vir my sy enjin opgegradeer met ander pyp en "baffle" ook ,toe het hy die MBX'e kaf gedraf.